CELEX: 31995F1127(03)
Language: hr
Date: 1995-07-26 00:00:00
Title: Akt Vijeća od 26. srpnja 1995. o sastavljanju Konvencije o zaštiti financijskih interesa Europskih zajednica

19/Sv. 14
            
            
               HR
            
            
               Službeni list Europske unije
            
            
               49
            
         31995F1127(03)
   
               C 316/48
            
            
               SLUŽBENI LIST EUROPSKE UNIJE
            
         AKT VIJEĆA
   od 26. srpnja 1995.
   o sastavljanju Konvencije o zaštiti financijskih interesa Europskih zajednica
   (95/C 316/03)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak K.3 stavak 2. točku (c),
   budući da radi ostvarivanja ciljeva Unije države članice smatraju da je borba protiv prijevara koje štetno utječu na financijske interese Europskih zajednica pitanje od zajedničkog interesa u okviru suradnje koja je predviđena u glavi VI. Ugovora;
   budući da je u cilju što odlučnije borbe protiv navedenih prijevara potrebno sastaviti prvi sporazum, koji je ubrzo nakon toga potrebno dopuniti drugim pravnim instrumentom, na takav način kako bi se poboljšala učinkovitost zaštite financijskih interesa Europskih zajednica u skladu s kaznenim pravom;
   ODLUČILO JE sastaviti Konvenciju čiji se tekst nalazi u Prilogu i koju su danas potpisali predstavnici vlada država članica Unije;
   PREPORUČUJE da ju države članice donesu u skladu s njihovim odgovarajućim ustavnim uvjetima.
   
      Sastavljeno u Bruxellesu 26. srpnja 1995.
      
         
            Za Vijeće
         
         
            Predsjednik
         
         J. A. BELLOCH JULBE